Registrácia na školenie
Milí mzdári, pripravili sme pre Vás zaujímavé septembrové školenie zložené z Vašich najčastejšie dopytovaných otázok počas školení a z oblastí, v ktorých dochádza k najčastejším chybám. Vypočujte si (či už osobne v Bratislave alebo online formou) školenie v podaní lektorky Júlie Pšenkovej – odborníčky na mzdy a odvody priamo z praxe.
Venovať sa budeme najčastejšie vznikajúcim chybám napr. pri posúdení daňových úľav (nesprávne prepojená registrácia v poisťovni, nesprávne určenie nároku na dovolenku, nesprávny výpočet pri neúplne odpracovanom mesiaci…), nesprávnej evidencii dochádzky, chybnému výpočtu náhrady mzdy, nepeňažným príjmom, kontrole PN a OČR – pandemických alebo klasických. Spomenieme i vybrané problémy pre mzdárov ako: zamestnanecké súťaže z pohľadu mzdára, výhody a nevýhody odmeny konateľa/pracovného pomeru /mimopracovnej činnosti alebo aj chyby pri zamestnaneckých benefitoch.
Školenia sa možno zúčastniť:
- ONLINE formou dňa 20.09.2021
- osobne v BRATISLAVE dňa 20.09.2021 (kapacita: 14 osôb)
Účastnícky poplatok: 45 € s DPH (členovia ZÚSK môžu využiť svoju členskú zľavu, t.j. cena školenia 42 € s DPH).
Termíny a mestá
OBSAH ŠKOLENIA
- nesprávne posúdenie daňových úľav a ich nesprávne uplatňovanie,
- nesprávne prepojená registrácia v poisťovni na typ príjmu,
- nesprávne určenie nároku na dovolenku,
- nesprávny výpočet pri nepravidelnom príjme a pri príjme po skončení pracovného pomeru,
- nesprávny výpočet pri neúplne odpracovanom mesiaci.
- nesprávne určené zrážky z miezd,
- nesprávna evidencia dochádzky,
- nesprávny výpočet náhrad miezd,
- nepeňažné príjmy a určenie nesprávnej výšky nepeňažných príjmov alebo ich zdanenie,
- nesprávny počet dní PN vo výkaze SP, ZP,
- oprava nesprávne zadanej doby trvania PN, vplyv na mzdu a výkazy,
- kontrola PN a OČR – pandemické aj klasické.
- výhodné formy dobrovoľných zamestnaneckých benefitov (rekreačné poukazy, vybrané plnenia zo Sociálneho fondu, stravné lístky nad sumu stanovenú ZP),
- zamestnanecké súťaže,
- odmena konateľa / pracovný pomer / mimopracovná činnosť – výhody a nevýhody.
- ONLINE forma: zahŕňa:
- online školenie,
- študijné materiály na stiahnutie
- videozáznam, aby ste sa k téme vedeli vrátiť i neskôr,
- a diskusia – na otázky účastníkov lektor odpovie počas online vysielania.
Prihláseným účastníkom zašleme informácie na pripojenie sa k online prenosu na e-mail 3 dni pred konaním online seminára.
- osobná účasť v Bratislave: zahŕňa:
- účasť na školení v hoteli Saffron, Bratislava,
- písacie potreby,
- tlačené študijné materiály,
- občerstvenie.
Registrácia na školenie prebieha v čase 08:30 – 09:00 hod. v hoteli Saffron. Školenie bude prebiehať za dodržania aktuálne platných septembrových protiepidemiologických opatrení so zachovaním R-O-R (rúško, odstupy medzi účastníkmi, dezinfekcia na ruky). V prípade zákazu hromadných podujatí bude fyzická účasť na školení nahradená ONLINE formou.
Tešíme sa na Vás!